Komisijas Lēmums (1993. gada 12. maijs), ar ko nosaka kritērijus trešo valstu klasifikācijai attiecībā uz putnu gripu un Ņūkāslas slimību



Oficiālais Vēstnesis L 137 , 08/06/1993 Lpp. 0024 - 0030

Speciālizdevums somu valodā: Nodaļa 3 Sējums 49 Lpp. 0247

Speciālizdevums zviedru valodā: Nodaļa 3 Sējums 49 Lpp. 0247

CS.ES Nodaļa 3 Sējums 14 Lpp. 218 - 224

ET.ES Nodaļa 3 Sējums 14 Lpp. 218 - 224

HU.ES Nodaļa 3 Sējums 14 Lpp. 218 - 224

LT.ES Nodaļa 3 Sējums 14 Lpp. 218 - 224

LV.ES Nodaļa 3 Sējums 14 Lpp. 218 - 224

MT.ES Nodaļa 3 Sējums 14 Lpp. 218 - 224

PL.ES Nodaļa 3 Sējums 14 Lpp. 218 - 224

SK.ES Nodaļa 3 Sējums 14 Lpp. 218 - 224

SL.ES Nodaļa 3 Sējums 14 Lpp. 218 - 224



Komisijas Lēmums (1993. gada 12. maijs), ar ko nosaka kritērijus trešo valstu klasifikācijai attiecībā uz putnu gripu un Ņūkāslas slimību (93/342/EEK) EIROPAS KOPIENU KOMISIJA, ņemot vērā Eiropas Ekonomikas kopienas dibināšanas līgumu, ņemot vērā Padomes 1990. gada 15. oktobra Direktīvu 90/539/EEK par dzīvnieku veselības prasībām, kas attiecas uz Kopienas iekšējo tirdzniecību ar mājputniem un inkubējamām olām un to importu no trešām valstīm [1], kurā jaunākie grozījumi izdarīti ar Direktīvu 92/65/EEK [2], un jo īpaši tās 22. panta 2. punktu, ņemot vērā Padomes 1991. gada 26. jūnija Direktīvu 91/494/EEK par dzīvnieku veselības prasībām, kas attiecas uz Kopienas iekšējo tirdzniecību ar svaigu mājputnu gaļu un tās importu no trešām valstīm [3], kurā jaunākie grozījumi izdarīti ar Direktīvu 92/116/EEK [4], un jo īpaši tās 10. panta 2. punktu, tā kā mājputniem, inkubējamām olām un mājputnu gaļai no trešām valstīm ir jābūt brīvai no putnu gripas un Ņūkāslas slimības, tā kā ir vajadzīgs noteikt kritērijus attiecīgai trešo valstu klasifikācijai; tā kā kritēriji trešām valstīm ir jānosaka, ņemot vērā noteikumus attiecībā uz dalībvalstīm, kā noteikts Padomes Direktīvās 92/40/EEK [5] un 92/66/EEK [6]; tā kā šajā lēmumā paredzētie pasākumi atbilst Pastāvīgās veterinārijas komisijas atzinumam, IR PIEŅĒMUSI ŠO LĒMUMU. 1. pants Šajā lēmumā: a) "putnu gripa" nozīmē infekcijas slimību, kas definēta A pielikuma I nodaļā; b) "Ņūkāslas slimība" nozīmē infekcijas slimību, kas definēta A pielikuma II nodaļā; c) "atzīta vakcīna" nozīmē jebkuru vakcīnu pret Ņūkāslas slimību, kura atbilst B pielikumā noteiktajiem kritērijiem; d) "ārkārtas vakcinācija" nozīmē vakcināciju, kuru lieto kā slimības kontroles līdzekli pēc viena vai vairākiem uzliesmojumiem un kuru izdara: i) pret putnu gripu, lietojot jebkādu vakcīnu; ii) pret Ņūkāslas slimību, lietojot neatzītas vakcīnas; e) "sanitārās kaušanas politika" nozīmē C pielikumā paredzēto pasākumu piemērošanu putnu gripas vai Ņūkāslas slimības uzliesmojuma gadījumā; f) "mājputnu saime uzņēmējdarbībai" nozīmē vai nu saimi, kas sastāv no vismaz 200 putniem vai jebkuru citu saimi, no kuras putnus, inkubējamās olas vai gaļu var eksortēt uz Kopienu. 2. pants Trešo valsti klasificē kā brīvu no putnu gripas un Ņūkāslas slimības, ja tā atbilst šādiem vispārējiem kritērijiem: a) tai ir jābūt vispārējai veterinārajai struktūrai, kas nodrošina pienācīgu mājputnu saimju uzraudzību; b) tai ir jābūt tiesību aktiem, kuri paredz, ka putnu gripa un Ņūkāslas slimība ir obligāti paziņojamas slimības visām mājputnu sugām un visiem nebrīvē turētiem putniem; c) tai ir jāuzņemas sīki pārbaudīt jebkuras aizdomas par šīm slimībām; d) aizdomu gadījumā tai ir jāiesniedz katra atrastā putnu gripas vīrusa vai paramiksovīrusa paraugi īpašam laboratorijas izmeklējumam saskaņā ar A pielikumā noteikto procedūru; e) tās rīcībā ir jābūt ātru laboratorisku izmeklējumu veikšanas iespējai vai nu savās oficiālajās laboratorijās, vai arī tai jābūt sadarbībai ar citu valstu laboratorijām; f) tai ir jāļauj Kopienas ekspertiem tās pārbaudīt; g) katra primārā uzliesmojuma gadījumā tai ir jānosūta izdalītais virusālais materiāls EEK references laboratorijai Veibridžā (Apvienotā Karaliste); h) tai 24 stundu laikā pēc apstiprināšanas ir jāinformē Komisija par sākotnējiem slimības uzliesmojumiem katrā tās teritorijas daļā; i) tai ir jāsūta Komisijai ziņojums par slimības situāciju vismaz reizi mēnesī, ja ir sekojoši uzliesmojumu; j) gadījumos, ja vakcinācija pret putnu gripu un/vai Ņūkāslas slimību nav aizliegta, tai ir oficiāli jākontrolē vakcīnu ražošana, izmēģināšana un izplatīšana; k) tai ir jāziņo Komisijai par katra celma, ko izmanto vakcīnu ražošanā pret putnu gripu vai Ņūkāslas slimību, iezīmēm. 3. pants 1. Neierobežojot vispārējos kritērijus, kas noteikti 2. pantā, trešo valsti klasificē kā brīvu no putnu gripas, ja: a) vismaz 36 mēnešus nav noticis neviens šās slimības uzliesmojums mājputnu vidū tās teritorijā; un b) vismaz 12 mēnešus nav veikta vakcinācija pret putnu gripas to pašu apakštipu vīrusiem, kuriem, kā zināms, pastāv izteikti patogēniski vīrusi (tagad H5 un H7 apakštipi). 2. Ja slimības kontrolei piemēro sanitārās kaušanas politiku, un, neierobežojot 1. punkta b) apakšpunkta noteikumu, 1. punkta b) apakšpunktā minēto 36 mēnešu periodu samazina līdz: a) 6 mēnešiem, ja nav veikta piespiedu vakcinācija; b) 12 mēnešiem, ja piespiedu vakcinācija ir veikta, ar noteikumu, ka pagājis tālāks 12 mēnešu periods pēc šādas piespiedu vakcinācijas oficiālajām beigām. 4. pants 1. Neierobežojot vispārējos kritērijus, kas noteikti 2. pantā, trešo valsti pirmo reizi klasificē kā brīvu no Ņūkāslas slimības, ja: a) vismaz 36 mēnešus nav noticis neviens šās slimības uzliesmojums mājputnu vidū tās teritorijā; un b) vismaz 12 mēnešus nav veikta vakcinācija pret Ņūkāslas slimību, lietojot neatzītas vakcīnas. 2. Ja slimības kontrolei piemēro sanitārās izkaušanas politiku, un, neierobežojot 1. punkta b) apakšpunkta noteikumu, 1. punkta a) apakšpunktā minēto 36 mēnešu periodu samazina līdz: a) 6 mēnešiem, ja nav veikta piespiedu vakcinācija; b) 12 mēnešiem, ja piespiedu vakcinācija ir veikta, ar noteikumu, ka pagājis tālāks 12 mēnešu periods pēc šādas piespiedu vakcinācijas oficiālajām beigām. 3. Atkāpjoties no 1. punkta a) apakšpunkta un 2. punkta a) apakšpunkta trešo valsti klasificē kā brīvu no Ņūkāslas slimības, ja ir izpildīti 1. vai 2. punktā izklāstītie kritēriji tikai attiecībā uz mājputnu saimēm uzņēmējdarbībai. Šādos gadījumos attiecīgajai trešai valstij atļauts sūtīt svaigu mājputnu gaļu uz Kopienu, ja D pielikumā noteiktās papildu garantijas ir ietvertas pavadošajā dzīvnieka veselības sertifikātā. Šādos gadījumos nav atļauta dzīvu mājputnu un inkubējamu olu izvešana uz Kopienu. 4. Atkāpjoties no 1. punkta b) apakšpunkta un 2. punkta b) apakšpunkta, trešo valsti klasificē kā brīvu no Ņūkāslas slimības, ja tā ļauj lietot vakcīnas pret šo slimību, kuras, lai gan atbilst B pielikumā noteiktajiem vispārējiem kritērijiem vakcīnām, neatbilst tur noteiktajiem īpašajiem kritērijiem. Šādos gadījumos attiecīgajai trešai valstij atļauts sūtīt dzīvus mājputnus un inkubējamās olas vai svaigu mājputnu gaļu uz Kopienu, ja šā lēmuma E vai F pielikumā noteiktās garantijas ir ietvertas pavadošajā dzīvnieku veselības sertifikātā. 5. pants Šo lēmumu piemēro no 1993. gada 1. oktobra. 6. pants Šis lēmums ir adresēts dalībvalstīm. Briselē, 1993. gada 12. maijā Komisijas vārdā — Komisijas loceklis René Steichen [1] OV L 303, 31.10.1990., 6. lpp. [2] OV L 268, 14.9.1992., 54. lpp. [3] OV L 268, 24.9.1991., 35. lpp. [4] OV L 62, 15.3.1993., 1. lpp. [5] OV L 167, 22.6.1992., 1. lpp. [6] OV L 260, 5.9.1992., 1. lpp. -------------------------------------------------- A PIELIKUMS PUTNU GRIPAS UN ŅŪKĀSLAS SLIMĪBAS DEFINĪCIJA I NODAĻA Putnu gripa "Putnu gripa" nozīmē mājputnu infekciju, ko izraisa jebkāds gripas A vīruss, kura intravenozā patogēniskuma indekss (IVPI) sešu nedēļu veciem cāļiem pārsniedz 1,2, vai jebkādu H5 vai H7 apakštipa gripas A vīrusu, kuram nukleotīdu secība norāda daudzu pamataminoskābju klātbūtni hemaglutīna šķelšanās vietā. IVPI ir jānosaka ar šādu metodi: Intravenozā patogēniskuma indekss (IVPI) 1. Pret infekciju uzņēmīgu alantoja šķidrumu no zemākā caurlaidības līmeņa, kāds ir pieejams, vēlams no sākotnējas izolācijas, bez atlases izšķīdina 101 izotoniskā sāls šķīdumā. 2. 0,1 ml atšķaidīta vīrusa intravenozi injicē katram no 10 sešas nedēļas veciem cāļiem (būtu jāizmanto īpaši no patogēniem brīvi putni). 3. Putnus pārbauda 10 dienas ar 24 stundu starplaikiem. 4. Katrā novērojumu reizē katru putnu reģistrē kā normālu (0), slimu (1), smagi slimu (2) vai mirušu (3). 5. Rezultātus reģistrē un aprēķina indeksu, kā norādīts šajā piemērā: Indekss = vidējais rezultāts uz putnu vienā novērošanas reizē = = 2,46 [1] Klīniskās pazīmes | Dienas pēc potēšanas (putnu skaits) | Kopā | Rezultāts | 1 | 2 | 3 | 4 | 5 | 6 | 7 | 8 | 9 | 10 | Normāli | 10 | 2 | 0 | 0 | 0 | 0 | 0 | 0 | 0 | 0 | 12 x 0 | = 0 | Slimi | 0 | 4 | 2 | 0 | 0 | 0 | 0 | 0 | 0 | 0 | 6 x 1 | = 6 | Smagi slimi [1] | 0 | 2 | 2 | 2 | 0 | 0 | 0 | 0 | 0 | 0 | 6 x 2 | = 12 | Miruši | 0 | 0 | 6 | 8 | 10 | 10 | 10 | 10 | 10 | 10 | 76 x 3 | = 228 | Kopā = 246 | II NODAĻA Ņūkāslas slimība "Ņūkāslas slimība" nozīmē mājputnu infekciju, ko izraisa jebkurš putnu cilts paramiksovīruss 1 ar intracerebrālā patogēniskuma indeksu (ICPI), kas dienu veciem cāļiem pārsniedz 0,7. ICPI ir jānosaka saskaņā ar šādu metodi: Intracerebrālā patogēniskuma indeksa izmeklējums (ICPI) 1. Pret infekciju uzņēmīgu, tikko iegūtu alantoja šķidrumu (HA titram jābūt virs 24) izšķīdina attiecībā 1: 10 sterilā izotoniskā sāls šķīdumā (antibiotikas nedrīkst lietot). 2. 0,05 ml atšķaidītā vīrusa intracerebrāli injicē 10 vienu dienu veciem cāļiem (t.i., 24 stundas pēc izšķilšanās). Cāļiem ir jābūt izperētiem no olām, kas iegūtas no īpašas no patogēniem brīvas saimes. 3. Putnus pārbauda 8 dienas ar 24 stundu starplaikiem. 4. Katrā novērojumu reizē katru putnu reģistrē kā: 0 = normālu, 1 = slimu, 2 = mirušu. 5. Indeksu aprēķina, kā norādīts šādā piemērā: Indekss = vidējais rezultāts uz putnu vienā novērošanas reizē = = 1,4 Klīniskās pazīmes | Dienas pēc potēšanas (putnu skaits) | Kopā | Rezultāts | 1 | 2 | 3 | 4 | 5 | 6 | 7 | 8 | Normāli | 10 | 4 | 0 | 0 | 0 | 0 | 0 | 0 | 14 x 0 | = 0 | Slimi | 0 | 6 | 10 | 4 | 0 | 0 | 0 | 0 | 20 x 1 | = 20 | Miruši | 0 | 0 | 0 | 6 | 10 | 10 | 10 | 10 | 46 x 2 | = 92 | Kopā = 112 | [1] Tam ir jābūt subjektīvam klīniskam spriedumam, bet parasti ar to saprot putnus, kuriem novērojama vairāk nekā viena no šādām pazīmēm: elpošanas grūtības, depresija, caureja, nenosegtas ādas vai pasekstes cianoze, sejas un/vai galvas tūska, nervozitātes pazīmes. -------------------------------------------------- B PIELIKUMS ATZĪTU VAKCĪNU KRITĒRIJI 1. Vispārēji kritēriji A. Vakcīnām ir jābūt attiecīgo trešo valstu kompetento iestāžu reģistrētām, pirms tās ļauj izplatīt un lietot. Šās reģistrācijas nolūkā kompetentajai iestādei ir jāpaļaujas uz pilnīgu lietu, kurā ietverti dati par iedarbību un nekaitīgumu, attiecībā uz ievestām vakcīnām kompetentās iestādes var paļauties uz datiem, kurus pārbaudījušas tās valsts, kurā vakcīna ražota, kompetentās iestādes tiktāl, ciktāl šīs pārbaudes ir veiktas saskaņā ar starptautiski pieņemtiem standartiem. B. Turpmāka vakcīnu ievešana vai ražošana un izplatīšana ir jākontrolē attiecīgās trešās valsts kompetentajām iestādēm. C. Pirms atļauj vakcīnu izplatīšanu, kompetento iestāžu vārdā ir jāpārbauda katras partijas nekaitīgums, jo īpaši saistībā ar atšķaidīšanu vai neitralizēšanu, un nevēlamu piesārņojošu līdzekļu klātbūtni, - kā arī katras partijas iedarbība. 2. Īpaši kritēriji A. Dzīvas atšķaidītas Ņūkāslas slimības vakcīnas gatavo no Ņūkāslas vīrusa līnijas, kurai ir pārbaudītas izejas šūnas un atklātais intracerebrālā patogēniskuma indekss (ICPI) ir: A. vai nu i) mazāk nekā 0,4, ja katram putnam ICPI izmeklējuma laikā ievada vismaz 107 EID50, vai ii) mazāk nekā 0,5, ja katram putnam ICPI izmeklējuma laikā ievada vismaz 108 EID50. B. Novājinātas Ņūkāslas slimības vakcīnas gatavo no Ņūkāslas vīrusa līnijas ar intracerebrālā patogēniskuma indeksu (ICPI) zem 0,7 dienu vecos cāļos, ja katram putnam ievadīts vismaz 108 EID50 ICPI izmeklējuma laikā. -------------------------------------------------- C PIELIKUMS OBLIGĀTIE PASĀKUMI, KAS VEICAMI SANITĀRĀS KAUŠANAS LAIKĀ, LAI IZSKAUSTU PUTNU MĒRA VAI ŅŪKĀSLAS SLIMĪBAS UZLIESMOJUMUS 1. Aizdomu gadījumā attiecīgo saimniecību pakļauj oficiālai uzraudzībai. Tas jo īpaši nozīmē to, ka: a) visus vajadzīgos paraugus ņem bez kavēšanās un nosūta uz kompetentās iestādes apstiprinātu laboratoriju, lai noteiktu diagnozi; b) veic ierakstus par visām saimniecībā turēto mājputnu kategorijām, norādot mirušo un slimo dzīvnieku skaitu; šo reģistru nepārtraukti atjauno un tas būtu jāpārbauda katrā oficiālā apmeklējumā; c) visus mājputnus tur izolēti citu no cita un, ja iespējams, to dzīvojamās mītnēs; d) nevienu mājputnu nedrīkst ievest saimniecībā vai izvest no tās; e) visu veidu personu, transporta līdzekļu, materiālu, u.c., apritei no saimniecības vai uz to ir vajadzīga oficiāla atļauja; f) galda olas drīkst izvest no saimniecības pēc attiecīgas dezinfekcijas, vai arī tās drīkst sūtīt tieši uz iekārtām, kur tās saņem pienācīgu termisko apstrādi; g) pie ieejām mājputnu mītnēs un pašā saimniecībā ir jālieto attiecīgi dezinfekcijas līdzekļi; h) ir jāveic epizootoloģiska izmeklēšana, lai atklātu infekcijas avotu un tās iespējamo izplatību; i) iespējami inficētās kontakttelpas, t.i., tās, kuras zināmas pēc g) apakšpunktā minētās izmeklēšanas, arī ir jāpakļauj oficiālai uzraudzībai. 2. Tiklīdz ir oficiāli apstiprināta slimības esamība saimniecībā, papildus 1. punktā minētajiem pasākumiem ir jāveic vēl šādi: a) visus saimniecībā esošos mājputnus bez kavēšanās nogalina uz vietas, to kautķermeņus un olas iznīcina, šīs darbības ir jāveic tā, lai mazinātu slimības izplatības risku; b) jebkuru vielu vai atkritumus, kas varētu būt piesārņoti, iznīcina vai apstrādā tā, lai nodrošinātu jebkāda klātesoša vīrusa iznīcināšanu; c) iespējamā inkubācijas perioda laikā nokauto mājputnu gaļa būtu jāatrod un jāiznīcina; d) iespējamā inkubācijas perioda laikā izdētās inkubējamās olas būtu jāatrod un jāiznīcina, mājputnus, kuri ir izperēti no šādām olām, pakļauj oficiālai uzraudzībai; e) pēc kaušanas un iznīcināšanas darbību veikšanas telpas pamatīgi iztīra un dezinficē; f) saimniecībā no jauna neieved mājputnus vismaz 21 dienu pēc dezinfekcijas darbību beigām. 3. Darbības, kas minētas 2. punktā, drīkst attiecināt tikai uz saimniecības daļām, kurās veido epizootoloģisku vienību tiktāl, ciktāl ir garantija, ka ir novērsta slimības izplatība uz neinficētajām saimniecības vienībām. 4. Ap apstiprinātajām slimības uzliesmojuma vietām ievieš aizsardzības zonu vismaz 3 km rādiusā un uzraudzības zonu vismaz 10 km rādiusā. Šajās zonā spēkā vismaz 21 dienu pēc dezinfekcijas darbībām inficētajā saimniecībā ir dīkstāves pasākumi un mājputnu aprites kontrole. Pirms pasākumu atcelšanas šajās zonās iestādes veic vajadzīgo izmeklēšanu un paraugu ņemšanu mājputnu saimniecībās, lai apstiprinātu to, ka attiecīgajā reģionā slimības vairs nav. 5. Šajā pielikumā minētās darbības ir jāveic valsts veterinārām iestādēm vai to uzraudzībā. -------------------------------------------------- D PIELIKUMS PAPILDU GARANTIJAS, KAS IR IEKĻAUJAMAS DZĪVNIEKA VESELĪBAS SERTIFIKĀTĀ SVAIGAS MĀJPUTNU GAĻAS IEVEŠANAI KOPIENĀ NO TREŠĀM VALSTĪM, UZ KURĀM ATTIECAS LĒMUMA 93/342/EEK 4. PANTA 3. PUNKTS Nokaušanai paredzētā mājputnu saime, no kuriem iegūst gaļu, a) i) ir vakcinēta ar vakcīnām pret Ņūkāslas slimību, kuras neatbilst Lēmuma 93/342/EEK [1] B pielikuma 2. punkta īpašajām prasībām; ii) vai ir vakcinēta ar vakcīnām, kuras neatbilst Lēmuma 93/342/EEK B pielikuma 2. punkta īpašajām prasībām, ne mazāk kā 30 dienas pirms kaušanas [2]; un b) kaušanas laikā tai ir veikts vīrusa izolēšanas tests attiecībā uz Ņūkāslas slimību, balstoties uz izlases veidā ņemtiem kloākas nokasījumu paraugiem, kas katrā attiecīgajā saimē ņemti vismaz 60 putniem, kurā nav konstatēti putnu paramiksovīrusi ar intracerebrālās patogenitātes indeksu (ICPI) augstāku par 0,4; un c) tā pēdējo 30 dienu laikā pirms kaušanas nav nonākusi saskarē ar tādiem mājputniem, kas neatbilst a) un b) apakšpunktā minētajām garantijām. [1] Nevajadzīgās norādes svītro. [2] Nevajadzīgās norādes svītro. -------------------------------------------------- E PIELIKUMS PAPILDU GARANTIJAS, KAS IR IEKĻAUJAMAS DZĪVNIEKU VESELĪBAS SERTIFIKĀTĀ SVAIGAS MĀJPUTNU GAĻAS IEVEŠANAI KOPIENĀ NO TREŠĀM VALSTĪM, UZ KURĀM ATTIECAS LĒMUMA 93/342/EEK 4. PANTA 3. PUNKTS Lai gan vakcīnu izmantošana pret Ņūkāslas slimību, kuras neatbilst Lēmuma 93/342/EEK B pielikuma 2. punktā izklāstītajām īpašajām prasībām, nav aizliegta… [1], - dzīvi mājputni [2], - vaislas mājputni, no kuriem iegūst [3] inkubējamas olas [4]/diennakti vecus cāļus [5], a) i) vismaz 12 mēnešus nav vakcinēti ar šādām vakcīnām [6]; ii) vai ir vakcinēti ar šādām vakcīnām 12 mēnešu laikā, bet ne mazāk kā 60 dienas pirms nosūtīšanas [7] vai inkubējamo olu savākšanas [8], un tādā gadījumā izcelsmes saimes mājputniem 14 dienu laikā pirms nosūtīšanas vai olu savākšanas ir veikts vīrusa izolēšanas tests attiecībā uz Ņūkāsla slimību, balstoties uz izlases veidā ņemtiem kloākas nokasījumu paraugiem, kas katrā attiecīgajā saimē ņemti vismaz 60 putniem, kurā nav konstatēti putnu paramiksovīrusi ar intracerebrālās patogenitātes indeksu (ICPI) augstāku par 0,4 [9]; un b) attiecīgi 12 mēnešu vai 60 dienu laikā, kā noteikts a) apakšpunkta i) daļā vai a) apakšpunkta ii) daļā, nav nonākuši saskarē ar tādiem mājputniem, kas neatbilst attiecīgi a) apakšpunkta i) daļā vai a) apakšpunkta ii) daļā minētajām garantijām; un c) bija izolēti valsts uzraudzībā izcelsmes saimniecībā 14 dienu laikā, kā noteikts a) apakšpunkta ii) daļā; un d) attiecībā uz diennakti vecu cāļu izvešanu, inkubējamās olas, no kurām tie izšķīlās, inkubatorā vai transportēšanas laikā nav nonākušas saskarē ar olām vai mājputniem, kas neatbilst iepriekšminētajām garantijām. [1] Izcelsmes valsts nosaukums. [2] Nevajadzīgās norādes svītro. [3] Nevajadzīgās norādes svītro. [4] Nevajadzīgās norādes svītro. [5] Nevajadzīgās norādes svītro. [6] Nevajadzīgās norādes svītro. [7] Nevajadzīgās norādes svītro. [8] Nevajadzīgās norādes svītro. [9] Nevajadzīgās norādes svītro. -------------------------------------------------- F PIELIKUMS PAPILDU GARANTIJAS, KAS IR IEKĻAUJAMAS DZĪVNIEKA VESELĪBAS SERTIFIKĀTĀ SVAIGAS MĀJPUTNU GAĻAS IEVEŠANAI KOPIENĀ NO TREŠĀM VALSTĪM, UZ KURĀM ATTIECAS LĒMUMA 93/342/EEK 4. PANTA 4. PUNKTS Lai gan vakcīnu izmantošana pret Ņūkāslas slimību, kuras neatbilst Lēmuma 93/342/EEK B pielikuma 2. punktā izklāstītajām īpašajām prasībām, nav aizliegta… [1], nokaušanai paredzētie mājputni, no kuriem iegūst gaļu, a) i) vismaz 12 mēnešus nav vakcinēti ar šādām vakcīnām [2]; ii) vai ir vakcinēti ar šādām vakcīnām 12 mēnešu laikā, bet ne mazāk kā 30 dienas pirms kaušanas, un tādā gadījumā izcelsmes saimes mājputniem kaušanas laikā ir veikts vīrusa izolēšanas tests attiecībā uz Ņūkāsla slimību, balstoties uz izlases veidā ņemtiem kloākas nokasījumu paraugiem, kas katrā attiecīgajā saimē ņemti vismaz 60 putniem, kurā nav konstatēti putnu paramiksovīrusi ar ICPI augstāku par 0,4 [3]; un b) attiecīgi 12 mēnešu vai 30 dienu laikā, kā noteikts a) apakšpunkta i) daļā vai a) apakšpunkta ii) daļā, nav nonākuši saskarē ar tādiem mājputniem, kas neatbilst attiecīgi a) apakšpunkta i) daļā vai a) apakšpunkta ii) daļā minētajām garantijām. [1] Izcelsmes valsts nosaukums. [2] Nevajadzīgās norādes svītro. [3] Nevajadzīgās norādes svītro. --------------------------------------------------